Frămantări în partide după ce două sondaje date publicității luni îi plasează pe candidații PSD-PNL si AUR pe locurile 3 si 4 în intențiile de vot ale bucurestenilor.
Se schimbă candidatul AUR?
Site-ul realitatea.net îl citează pe George Simion, liderul AUR, despre care spune că "a făcut un anunț surprinzător în emisiunea Ancăi Alexandrescu de la Realitatea Plus, marți seara".
George Simion: "Cozmin Guşă, sondat de AUR în cercetări sociologice pentru o eventuală candidatură la Primăria Capitalei"
"La Culisele Statului Paralel, George Simion a declarat că a primit acceptul analistului politic Cozmin Gușă pentru a fi inclus în sondaje în vederea unei posibile candidaturi la Primăria Capitalei.
(…) O eventuală candidatură a lui Cozmin Gușă la Primăria Capitalei ar putea reprezenta o schimbare semnificativă în peisajul politic al Bucureștiului.
George Simion a spus că a vorbit cu analistul politic despre acest sondaj și despre măsurarea popularității sale pntru o eventuală candidatură la Primăria Generală, deși Cozmin Gușă ar fi spus că s-a retras din viața politică.
Rezultatele sondajelor vor avea un rol crucial în luarea unei decizii", a relatat site-ul Realitatea Plus.
La rândul sau, actualul candidat din partea AUR la Primăria Capitalei, Mihai Enache, a iesit la rampă, marți seara, declarându-se convins că are un scor mic în sondaje doar pentru că bucureștenii nu îl cunosc.
"Au apărut mai multe sondaje cu cifre diferite. Eu am deficit de notorietate, însă partea bună e că odată cu creșterea notorietății eu am de unde să cresc, spre deosebire de alți contracandidați care au deja un grad maxim de notorietate. Toți candidații au șanse să câștige, inclusiv eu. Scorurile se vor strânge pe măsură ce eu îmi voi crește notorietatea, vom începe campania. Sunt două candidaturi care vor crește în această intenție de vot, a mea și a lui Cîrstoiu. Cei cotați cu scoruri mari vor mai scădea, iar scorurile se vor apropia", a spus Enache la Digi 24.
Întrebat la ce scor ar vrea să ajungă, Enache a răspuns: "Obiectivul meu e de a câștiga. Părerea mea e că PMB se va câștiga cu un scor mic, poate de 25%, pentru că vor fi rezultate strânse între candidații de la principalele partide".
Zvonuri despre retragere si la PSD-PNL
Candidatul PSD şi PNL pentru Primăria generală a Capitalei, Cătălin Cîrstoiu, s-a văzut nevoit să nege informaţiile conform cărora s-ar retrage din cursa electorală.